Rezumatul Studiului 3 - Poporul lui Dumnezeu din cetăţi

1. **EFES. Anii 31-100. Până la moartea lui Ioan.**
2. **SMIRNA. Anii 100 - 323. Până la convertirea lui Constantin.**
   * Biserica din Smirna este biserica martirilor. Refuzarea de a se închina împăratului conducea la închisoare şi moarte.
   * Isus nu indică nicio slăbiciune a acestei biserici, doar îi dă un sfat care i-a încurajat pe toţi credincioşii din toate vremurile: „Nu te teme… Fii credincios până la moarte şi îţi voi da coroana vieţii!” (Apocalipsa 2:10).
3. **PERGAM. Anii 323- 538 Până ce Iustinian dă putere politică papalităţii.**
   * În anul 29 î.Hr., Pergamul a fost sediul primului cult închinat unui împărat în viaţă. Acolo, mai era şi templul lui Asclepios (toiagul lui Asclepios).
   * Unii membrii ai bisericii învăţau că trebuia să se facă compromisuri (Balaam şi nicolaiţii).
   * Isus le dă oportunitatea necredincioşilor să se pocăiască. Dacă nu o fac, îi va pedepsi cu sabia gurii Sale.
   * Între secolele IV şi VI biserica a decăzut doctrinal şi spiritual. Aveau nevoie, ca şi noi, de pâinea vieţii („mana ascunsă”) pentru a-şi susţine credinţa**.**
4. **TIATIRA. Anii 538-1517. Până la reforma lui Luther**
   * În Tiatira, erau inflexibili când venea vorba de participarea la ritualurile templelor păgâne pentru a lua parte la activităţile comerciale. Conducătorii bisericilor (denumiţi „Izabela”) încurajau membrii să facă compromis cu păgânismul.
   * Deşi plebea ignorantă a Evului Mediu avea o mare dragoste religioasă (2:19), conducătorii bisericii au pervertit complet biserica. În 538 d.Hr. Au primit autoritate de la Imperiu. Au înlocuit mijlocirea lui Hristos cu mijlocirea umană, şi propovăduiau o mântuire prin fapte sau pe bani.
5. **SARDES. Anii 1517-1798. Până la întemniţarea papei.**
   * În 1517, reforma a înălţat adevărul. Din nefericire, între 1565 şi 1740 a căzut în letargie şi formalism.
   * Isus Hristos ne cere să căutăm excelenţa spirituală şi să nu permitem ca să ni se murdărească credinţa. El ne va da haine albe.
6. **FILADELFIA. Anii 1798-1844. Până la sfârşitul celor 2.300 de zile**
   * Până la sfârşitul secolului XVIII şi chiar mijlocul secolului XIX s-a produs o mare trezire religioasă la nivel mondial.
   * Nu este mustrare pentru această biserică, ci o „poartă deschisă”, o nouă rază de adevăruri spirituale legate de Sanctuarul ceresc.
   * Suntem invitaţi să păstrăm ceea ce avem. Isus va pune caracterul Său (numele Său) în noi şi vom trăi pentru totdeauna în El.
7. **LAODICEA. 1844 - Până la sfârşit**
   * Laodicea era bogată datorită comerţului, preţuita sa lână neagră şi faimosul unguent pentru ochi pe care îl producea. Fântâna termală a lui Hierapolis, din apropierea oraşului producea apă caldă. Aceasta era adusă în oraş de un apeduct.
   * Nu se spune nimic bun despre această biserică. Isus cunoaşte adevărata noastră stare spirituală şi ne sfătuieşte să cumpărăm de la El tot ce avem nevoie.
     + Aur. Credinţă (1 Petru 1:7)
     + Haină albă. Mântuire şi îndreptăţire.(Isaia 61:10)
     + Alifie. Discernământ spiritual. (Efeseni 1:17-18)
   * Insistent, bate la poarta inimii noastre. Dacă îl lăsăm să intre şi trăim cu El, ne vom aşeza cu El pe tronul Său.

Mesajele către biserici se împerechează conform stilului iudaic: prima corespunde cu a şaptea, a doua cu a şasea, a treia cu a cincea şi a patra are o întindere mai mare decât celelalte şi coincide cu perioada de maximă apostazie.

|  |  |  |
| --- | --- | --- |
| EFES |  | LAODICEA |
| SMIRNA |  | FILADELFIA |
| PERGAM |  | SARDES |
| TIATIRA | | |

Pe de altă parte, fiecare din aceste mesaje păstrează aceeaşi structură:

1. Prezentarea lui Isus
2. Evaluarea bisericii
   * Puncte tari
   * Puncte slabe
3. Sfaturi
4. Chemare şi făgăduinţă(\*)

(\*) Primele trei biserici au (1) o chemare la ascultare şi (2) o promisiune.

Ultimele patru au (1) o promisiune şi (2) o chemare la ascultare.